open-index/open-wikipedia-markdown huggingface dataset:
ჰრუშოვანი-ნად-იევიშოვკოუ

**ჰრუშოვანი-ნად-იევიშოვკოუ** () — ქალაქი ჩეხეთის რესპუბლიკის სამხრეთ მორავიის მხარეში. ზნოიმოს რაიონში მდებარეობს.

## გეოგრაფია
ჰრუშოვანი-ნად-იევიშოვკოუ ქალაქ ზნოიმოდან დაახლოებით 25 კილომეტრში, ხოლო რეგიონალურ დედაქალაქ ბრნოდან 41 კილომეტრში მდებარეობს. ქალაქი დიე-სვრატკას ხეობაშია გაშენებული. ჰრუშოვანი-ნად-იევიშოვკოუ მდინარე იევიშოვკას ნაპირებზეა განლაგებული. ქალაქის სამხრეთ ნაწილს ავსტრიისგან ჰყოფს მდინარე დიე.

## ისტორია
ქალაქის ტერიტორიაზე აღმოჩენილი მონეტები I-II საუკუნეებით თარიღდება, თავდაპირველად ტერიტორია კელტებით იყო დასახლებული. მოგვიანებით მათი ადგილი გერმანულმა ტომებმა დაიკავეს. V საუკუნეში კი ეს ტერიტორია ვანდალებითა და ჰუნებით იყო დასახლებული. 

ჰრუშოვანი-ნად-იევიშოვკოუ წერილობით წყაროებში პირველად 1141 წელს ოლომოუცის ეპისკოპოს ინდრჟიხ ზდიკის სიგელშია ნახსენები. დასახლებას ქალაქის სტატუსი 1495 წელს ვლადისლავ II-ემ მიანიჭა.

თეთრი მთის ბრძოლის შემდეგ, ჰრუშოვანი მიჰყიდეს იმპერატორის მრჩეველ ზიგფრიდ კრიშტოფ ბროინერს და 1880 წლიდან 1945 წლამდე ის ხუენ-ბელასის ოჯახის გრაფების საკუთრება იყო. XIX საუკუნეში აქ რკინიგზის გაყვანამ ეკონომიკური წინსვლა განაპირობა, დაარსდა შაქრის ქარხანა, სკოლა და საავადმყოფო. მეორე მსოფლიო ომის დასრულებამდე მოსახლეობის უმრავლესობას გერმანელები შეადგენდნენ. 

1996 წლის 1 თებერვალს ჰრუშოვანი თანამედროვე სტანდარტების ქალაქად გამოცხადდა.

## ღირსშესანიშნაობები
ქალაქის მთავარი ღირსშესანიშნაობა წმინდა სტეფანეს ეკლესიაა. იგი გვიანი ბაროკოს სტილში 1757 წელს აშენდა არქიტექტორ იოზეფ ემანუელ ფიშერ ფონ ერლახის გეგმით. მან ძველი ეკლესია ჩაანაცვლა, რომელიც პირველად 1339 წელს არის ისტორიულ წყაროებში ნახსენები.

ჰრუშოვანი-ნად-იევიშოვკოუს ციხესიმაგრე ადრეული ბაროკოს სტილში 1669 წელს აშენდა. მისი ამჟამინდელი იერსახე 1804 წელს ნეოკლასიკური რეკონსტრუქციის შედეგია. დღეს ის კერძო საკუთრებაშია და დახურულია დამთვალიერებელთათვის. 

ემინის ციხე ქალაქის ცენტრიდან 4 კილომეტრში მდებარეობს, ეს შედარებით მცირე ზომის შენობა 1882 წელს აშენდა და 1913 წელს აღადგინეს, ის ბაროკოს სტილშია ნაგები.

## ცნობილი ადამიანები
*ფრანც ჰაუნშტაინერი (1798–1861) — ავსტრიელი პოლიტიკოსი
*პეტრ მალეკი (1961–2019) — ჩეხი სპორტული მსროლელი, ვერცხლის მედალოსანი 2000 წლის ზაფხულის ოლიმპიურ თამაშებზე სიდნეიში
*პატრიკ რეიხლი (* 1976) — ეკონომისტი და მენეჯერი
*სარა ბეილეკი (დაბ. 2006) — ჩოგბურთელი

## ფოტოგალერეა 

Image:Hrušovany nad Jevišovkou, fara.jpg|წმინდა სტეფანეს ეკლესია
Image:Hrušovany nad Jevišovkou, radnice.jpg|ქალაქის მერია
Image:Hrušovany nad Jevišovkou (Grußbach) - zámek.JPG|ციხესიმაგრე
Image:Šanov, Emin zámek (4116).jpg|ემინის ციხე

## რესურსები ინტერნეტში
*

## სქოლიო
კატეგორია:სამხრეთ მორავიის მხარის ქალაქები
რევაზ თავართქილაძე

**რევაზ თავართქილაძე** (დ. 30 ნოემბერი, 1929, — გ. 5 სექტემბერი, 2013, თბილისი) — ქართველი მსახიობი. საქართველოს სახალხო არტისტი (1979). საქართველოს ღირსების ორდენის კავალერი (1998).

## ბიოგრაფია
1953 წელს დაამთავრა შოთა რუსთაველის სახელობის სახელმწიფო თეატრალური ინსტიტუტის სამსახიობო ფაკულტეტი. 1954–59 და 1961–2013 წლებში თბილისის მოზარდ მაყურებელთა ქართულ თეატრში წამყვანი მსახიობი იყო. სხვადასხვა დროს მუშაობდა: სოხუმის კ. გამსახურდიას სახ. ქართულ სახელმწიფო (1959–60 და 1996–97), თბილ. კ. მარჯანიშვილის სახ. (1991), თ. ჩანტლაძის სახ. სატირისა და იუმორის (1990), მ. თუმანიშვილის სახ. კინომსახიობთა (2005), სამეფო უბნის (2006) და სხვა თეატრებში; საქართველოს ტელევიზიაში წლების განმავლობაში მიჰყავდა სატირულ-იუმორისტული ჟურნალი „ოქროპირი“ და რადიოგადაცემა „თეატრი მიკროფონთან“.

სხვადასხვა თეატრში შესრულებული აქვს 200-მდე როლი, მათ შორის: ბუბლიკი (ა. კორნეიჩუკის „პლატონ კრეჩეტი“), მილოვზოროვი, ვიშნევსკი (ა. ოსტროვსკის „უდანაშაულო დამნაშავენი“ და „შემოსავლიანი ადგილი“), გიუნპლენი (ვ. ჰიუგოს „კაცი, რომელიც იცინის“), მალვოლიო (უ. შექსპირის „მეთორმეტე ღამე“), სკაპენი (ჟ. ბ. მოლიერის „სკაპენის ოინები“), დონ-სეზარი (ფ. დიმანუარი და ა. დენერი „დონ სეზარ დე ბაზანი“), ოტო ფრანკი („ანა ფრანკის დღიური“), გადალენდია (ლ. ქიაჩელის „ტარიელ გოლუა“), ქოსა მრჩეველი (გ. ნახუცრიშვილის „ჭინჭრაქა“), ილიკო (ნ. დუმბაძის „მე, ბებია, ილიკო და ილარიონი“), ხლოპოვი (ნ. გოგოლის „რევიზორი“), ლუკა (მ. გორკის „ფსკერზე“), ილარიონი (შ. გაწერელიას „ჩვენებურები“), ფირსი (ა. ჩეხოვის „ალუბლის ბაღი“) და სხვ. გახმოვანებული აქვს არაერთი მხატვრული და მულტიპლიკაციური ფილმი, როემლთაგან განსაკუთრებით აღსანიშნავია გრაფი სეგედის კინოსახე გ. ლორთქიფანიძის მრავალსერიიან სატელევიზიო ფილმში „დათა თუთაშხია“.

## ფილმოგრაფია
* 1971 : მე, გამომძიებელი - ნოდარ გომელაური
* 1973 : ლევან ხიდაშელი
* 1979 : მიზანი - გენერალი
* 1981 : მსაჯი 
* 1983 : მაცივარში ვიღაც იჯდა
* 1984 : ტყის კვარტეტი - ანიმაციური, გახმოვანება
* 1986 : ორომტრიალი
* 1986 : სიზმარა - ანიმაციური, გახმოვანება
* 1987 : ბილიკი 
* 1989 : გიგა, ანგელოზი და სხვები 
* 1992 : ხაფანგი - ელიზბარი
* 1992 : ოქროს ობობა - მანაშეროვი
* 1997 : ქვეყნის მაშენებლები - ანიმაციური, გახმოვანება
* 2010 : ბამბაზიის სამოთხე

## ჯილდოები და აღიარება
* 1979 — საქართველოს სახალხო არტისტი
* 1998 — ღირსების ორდენი
* კოტე მარჯანიშვილის სახელობის პრემია
* საქართველოს სახელმწიფო პრემია
## ლიტერატურა 
## რესურსები ინტერნეტში
* 
* რევაზ თავართქილაძე — ეროვნული ფილმოგრაფია
* 

## სქოლიო
კატეგორია:დაბადებული 30 ნოემბერი
კატეგორია:დაბადებული 1929
კატეგორია:გარდაცვლილი 5 სექტემბერი
კატეგორია:გარდაცვლილი 2013
კატეგორია:ქართველი მსახიობები
კატეგორია:საქართველოს ღირსების ორდენის კავალრები
კატეგორია:საქართველოს სსრ-ის სახალხო არტისტები
კატეგორია:საქართველოს სახელმწიფო პრემიის ლაურეატები
კატეგორია:კოტე მარჯანიშვილის სახელობის პრემიის ლაურეატები
კასპის გრიფინი (საკალათბურთო გუნდი)

**კასპის გრიფინი** — ქართული საკალათბურთო გუნდი ქალაქ კასპიდან. დაარსდა 2024 წლის 2 დეკემბერს. ასპარეზობს საქართველოს ჩემპიონატის A ლიგაში.

2024 წლის დეკემბერში დაძლია საკვალიფიკაციო ეტაპის ბარიერი, ორმატჩიან სერიაში ჯერ „მთიელი“ დაამარცხა (93:83, 96:83), შემდეგ - „ასტრალი“ (112:81, 115:95).

საქართველოს თასზე პირველივე წელს დაამარცხა თასის მოქმედი ჩემპიონი თსუ (102:98). ეს იყო **გრიფინის** ზედიზედ მეცხრე მოგებული მატჩი დაარსების დღიდან. თუმცა ორი მატჩის ჯამში მომდევნო ეტაპზე სტუდენტური გუნდი გავიდა.

კასპის გუნდმა სადებიუტო სეზონში ითამაშა პლეი ოფი, ნახევარფინალურ სერიაში თავისუფალ უნივერსიტეტს სძლია (101:91, 97:90) და A ლიგა მეორე ადგილზე დაასრულა - ფინალში „რუსთავთან“ დამარცხდა.

## სიმბოლიკა 
კლუბის სიმბოლოა გრიფონი, არწივის თავისა და ლომის ტანის მქონე ცხოველი, რომელიც გამოსახულია კასპის მუნიციპალიტეტში მდებარე სამთავისის ტაძარზე.

გუნდის ფორმაზე დატანილი შრიფტი, „გრიფინი კასპი“, შექმნილია 3000 წლის წინანდელი წარწერის მიხედვით, რომელიც აღმოჩნდა სოფელ იგოეთთან მდებარე გრაკლიანი გორაზე.
150px|მინი|მარცხნივ|კლუბის ძირითადი ფორმა
150px|მინი|არა|კლუბის სარეზერვო ფორმა

## არენა
300px|frameless|მარჯვნივ
**გრიფინი** საშინაო მატჩებს მართავს „კასპი არენაზე“, რომელიც სპორტკომპლექსის ტერიტორიაზე 2016 წელს აიგო და 500 მაყურებელს იტევს. კასპში გამართულ პირველივე მატჩში, A ლიგის საკვალიფიკაციო ეტაპზე გულშემატკივრებმა დარბაზი ბოლომდე შეავსეს.

## პარტნიორები
საკალათბურთო გუნდი „გრიფინი“ შეიქმნა კასპის მერიის მხარდაჭერით. პარტნიორები პირველ სეზონში: „ევროკრედიტი“, „ჰანიველ ცემენტი“, „ჟოლი“, კასპის ელექტროაპარატი, „დალოცვილი“.

## შემადგენლობა
პირველ ისტორიულ სეზონში 22 წლის მთავარმა მწვრთნელმა გიორგი სიმონიშვილმა და მისმა ასისტენტმა გიორგი მოსიაშვილმა გუნდი ახალგაზრდა კასპელებისა და გამოცდილი თბილისელებისგან შეკრიბეს. მათთან ერთად სამი ამერიკელი ლეგიონერი იყო: მონტეს მატისი, რომელიც 2015 წელს ამერიკის 16-წლამდელთა ნაკრებში თამაშობდა; გამთამაშებელი ზებედი გრეჰემი და ფორვარდი ილაია ბიუქენენი.

პირველი სეზონის ბოლოს მატისი გამოცემა Eurobasket-მა A ლიგის საუკეთესო კალათბურთელად დაასახელა, იგივე ტიტული ერგო ზებედი გრეჰემს, ოღონდ საქართველოს კალათბურთის ფედერაციისგან.

„გრიფინი“ ლიგაში საშუალოდ მატჩში 96,6 ქულას აგდებდა. 468 ქულით ლიგის ბომბარდირი მონტეს მატისი გახდა, ხოლო ერთ მატჩში ჩაგდებული ქულებით რეკორდი ზებ გრეჰემმა დაამყარა - 46, ფინალში, „რუსთავთან“.

### ახალგაზრდული გუნდი
2025 წელს ჩამოყალიბდა „გრიფინის“ 22-წლამდელთა გუნდი, რომელიც საქართველოს ჩემპიონატში ჩაება.

### შემადგენლობა (2024-2025) 
200px|მინი|მარჯვნივ
200px|მინი|მარჯვნივ
200px|მინი|მარჯვნივ

***გუნდის მთავარი მწვრთნელი**: გიორგი სიმონიშვილი
***ასისტენტი**: გიორგი მოსიაშვილი
***ექიმი**: ნინო ჯელაია

## რესურსები ინტერნეტში
*GBF.GE ლიგა A, გრიფინი
*Eurobasket.com/Griffin
*გრიფინის ოფიციალური facebook გვერდი
*გრიფინის ოფიციალური instagram გვერდი

## სქოლიო
კატეგორია:საქართველოს საკალათბურთო კლუბები
ანჯუ

სოიოს სოუსში, წააგავს გერმანულ ეისბეინს]]
**ანჯუ** (კორ.**안주**) ― კორეული ტერმინი, რომელიც აღნიშნავს ალკოჰოლის გარნირს. იგი მოიცავს სხვადასხვა სახის საკვებს – როგორც ძირითად კერძებს, ასევე აპეტაიზერებს. ალკოჰოლთან ერთად საკვების მიღება კორეაში ფართოდ გავრცელებული პრაქტიკაა, განსაკუთრებით მაშინ, როდესაც საქმე ეხება სასმელ სოჯუს.

საკვების გარკვეული სახეობები, რომლებიც ანჯუს წარმოადგენს, მოიცავს გოლბენგი მუჩიმს, ნოგარის არაქისით და ჯოკბალს.

## ისტორია 
ჩოსონის პერიოდამდე ალკოჰოლს ძირითადად ჯუმაკებში (სასტუმროს ან რესტორნის სახეობა) მიირთმევდნენ, სადაც სტუმრებს ბრინჯით შეზავებული სუპებითა და ისეთი ტრადიციული ალკოჰოლური სასმელებით უმასპინძლდებოდნენ, როგორიცაა მაკგეოლი. მე-19 საუკუნეში (ძირითადად იაპონიიდან), კორეაში ლუდისა და დასავლური საკვების შემოტანის შემდეგ ბარები და პაბები პოპულარული გახდა და დასავლური საკვების მრავალი სახეობა ანჯუდ იქცა.

## ანჯუს შეხამება ალკოჰოლთან 
ზოგიერთი საკვები გარკვეული სახის ალკოჰოლისთვის საუკეთესო გარნირად ითვლება. მაგალითად, სამგიოპსალი, შემწვარი ღორის მუცელი, სოჯუს ყველაზე მეტად უხდება, ხოლო შემწვარი ან კორეული სანელებლებით შეზავებული ქათამი, ჩვეულებრივ, ლუდის გარნირია. პაჯეონი და მაკეოლი (ანუ დონგდონჯუ) წვიმიანი დღეებისთვის პოპულარული კომბინაციაა.

ანჯუსა და ალკოჰოლის ტიპების შესაბამისობა:

## ანჯუ სხვადასხვა სახის ბარში 
სამხრეთ კორეაში სხვადასხვანაირი ბარებია და თითოეული კატეგორია სხვადასხვა სახის საკვებსა და ალკოჰოლურ სასმელს ყიდის, შესაბამისად ანჯუ ყოველთვის ერთნაირი არაა. ასეთი ბარებია:

* ჯუმაკი: ეს არ არის იგივე, რაც ზემოთ ნახსენები ტრადიციული კორეული სასტუმროები, არამედ ნიშნავს კორეულ კულტურაზე დაფუძნებულ კონცეპტუალურ ბარებს. ისინი გამოირჩევა ტრადიციული ანჯუთი, როგორიცაა პა-ჯუნი, დუბუ-კიმჩი ან დოტორი-მუკი.

* ჰოფის სახლი: ჰოფის სახლებში იყიდება შედარებით იაფ ალკოჰოლურ სასმელებს. აქ ანჯუს სახით მიირთმევენ სხვადასხვა საერთაშორისო კერძს.

* პოჯანგმაჩა: გზის პირას განთავსებული კარვები და დახლები, სადაც სოჯუ და ალკოჰოლი იყიდება. ასეთ დახლებზე ძირითადად გვხვდება მარტივი გარნირები.

## ანჯუს მაგალითები

Image:Korean.cuisine-Anju-nogari.and.nuts.jpg|ნოგარი არაქისით
Image:Korean.cuisine-Nakjibokkeum-01.jpg|პასტა შემწვარი რვაფეხათი
Image:Korean cuisine-Dubu kimchi-01.jpg|დუბუ კიმჩი

## სქოლიო
კატეგორია:კორეული სამზარეულო
კატეგორია:აპეტაიზერები
კატეგორია:სამზარეულო
კატეგორია:კულინარია
კატეგორია:კერძები
ესპინი (მთვარის კრატერი)

**კრატერი ესპინი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-დასავლეთ ნაწილში. სახელი ეწოდა ინგლისელი ასტრონომის, თომას ესპინის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება პრე-ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 70.01 კმ, სიღრმე — 2.76 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-02
გაეროს უშიშროების საბჭოს რეზოლუცია 479

**გაეროს უშიშროების საბჭოს რეზოლუცია 479** ერთსულოვნად მიიღეს 1980 წლის 28 სექტემბერს, წევრი სახელმწიფოებისათვის საერთაშორისო ურთიერთობებში მუქარისა და ძალის გამოყენების საწინააღმდეგო გაფრთხილების შემდეგ, საბჭომ მოუწოდა ირანსა და ერაყს, დაუყოვნებლივ შეეწყვიტათ ძალის შემდგომი გამოყენება და ამის ნაცვლად მოეგვარებინათ თავიანთი დავა მოლაპარაკებების გზით.

რეზოლუცია აგრძელებდა ორივე ქვეყნის მოწოდებას, მიეღოთ შუამავლობის ნებისმიერი შესაბამისი შეთავაზება, ხოლო სხვა წევრ სახელმწიფოებს მოუწოდა, თავი შეეკავებინათ ისეთი ქმედებებისგან, რომლებსაც შეიძლება გამოეწვია დაძაბულობის შემდგომი ესკალაცია რეგიონში.

ერაყმა უპასუხა ძალის შეწყვეტის მცდელობის მოწოდებას, მიიღო რეზოლუცია, ხოლო ირანმა უარი თქვა მშვიდობის შეთავაზების მიღებაზე.

საბჭომ შეაქო გენერალური მდივნის მუშაობა ამ საკითხთან დაკავშირებით და მოსთხოვა მას, 48 საათში მიეწოდებინა ანგარიში უშიშროების საბჭოსთვის.

## რესურსები ინტერნეტში
*[Text of the Resolution at undocs.org](https://undocs.org/S/RES/479(1980))

კატეგორია:გაეროს უშიშროების საბჭოს 1980 წლის რეზოლუციები
კატეგორია:გაეროს უშიშროების საბჭოს რეზოლუციები ირან-ერაყის ომის შესახებ
კატეგორია:1980 წელი ირანში
კატეგორია:1980 წელი ერაყში
სამშვიდობო განათლება

**სამშვიდობო განათლება** — ფასეულობების, ცოდნის, დამოკიდებულებების, უნარებისა და ქცევების შეძენის პროცესი, რათა ადამიანმა იცხოვროს ჰარმონიაში საკუთარ თავთან, სხვებთან და ბუნებრივ გარემოსთან.

## ისტორია
მშვიდობის კონცეფციამ და მისმა როლმა განათლებაში დროთა განმავლობაში ცვლილებები განიცადა. პირველი მსოფლიო ომის შემდეგ ერთა ლიგამ და არასამთავრობო ორგანიზაციებმა დაიწყეს მუშაობა საერთაშორისო თანამშრომლობაზე. მეორე მსოფლიო ომის შემდეგ დაარსდა UNESCO, რომელმაც განსაზღვრა განათლების როლი მშვიდობის შექმნაში. ცივი ომის შემდეგ სამშვიდობო მოძრაობები ორიენტირდა განიარაღებასა და გარემოს დაცვაზე.

სამშვიდობო განათლების ინსტიტუციონალიზაცია დაიწყო 1950-1960 წლებში. 1959 წელს იოჰან გალტუნგმა საფუძველი ჩაუყარა სამშვიდობო კვლევების საერთაშორისო ინსტიტუტს და 1964 წელს დააარსა მშვიდობის კვლევების ჟურნალი. მნიშვნელოვანი წვლილი შეიტანეს აქტივისტებმა კენეტ და ელის ბოულდინგებმა.

ბეტი რეარდონი, სამშვიდობო განათლების "დედა“, იყო პირველი, ვინც უმაღლეს სასწავლებლებში შეიტანა სამშვიდობო საგანმანათლებლო პროგრამები, ხოლო გალტუნგი და ბოულდინგები ატარებდნენ კვლევებს და აფუძნებდნენ სამოქალაქო ორგანიზაციებს.

## მიზნები და კომპონენტები
სამშვიდობო განათლება ემსახურება ცოდნის, უნარებისა და დამოკიდებულებების დანერგვას კონფლიქტების თავიდან ასარიდებლად და მშვიდობიანად მოსაგვარებლად. მნიშვნელოვანია არაძალადობრივი მეთოდები და სოციალური სამართლიანობა.

სამშვიდობო განათლება მოიცავს სხვადასხვა თემებს: განიარაღებას, ადამიანის უფლებები, ოჯახური ძალადობა, ეკოლოგია და მისი ფორმები რეგიონების მიხედვით განსხვავდება.

გრძელვადიანი მშვიდობის შესაქმნელად აუცილებელია ხუთი ელემენტი: საყოველთაო განათლების სისტემა, თანაზიარობის განცდა, კონსტრუქციული კამათის პროცედურები, მოლაპარაკებებში ჩართვა და სამოქალაქო ფასეულობების დანერგვა.

## სამშვიდობო განათლების მნიშვნელობა
UNICEF აქტიურად იყენებს სამშვიდობო განათლებას მშვიდობის აქტუალიზაციაში. განათლება იცავს ბავშვებს ძალადობისგან, ქმნის უსაფრთხო გარემოს და კონფლიქტის ნორმალური მოგვარების გზებს. UNICEF მიიჩნევს, რომ განათლება ეხმარება უთანასწორობის და სხვა პრობლემების აღმოფხვრას, სპეციალური პროგრამებითა და მეთოდებით.
მაგალითად, ნეპალში პროგრამა „*სკოლა, როგორც მშვიდობის ზონა*" წარმატებული აღმოჩნდა.

## ლიტერატურა
* 
* 
* 

## რესურსები ინტერნეტში
*Social Justice Resources for Teachers: Topic Guide Anti-war and Peace Activism
*Canadian Centres for Teaching Peace
*Center for Peace and Justice Education, Villanova University
*Global Campaign for Peace Education
*Global Campaign for Peace Education
*Culture of Peace Online Journal
*On Earth Peace
*Peace Education Foundation

კატეგორია:სამშვიდობო განათლება
კატეგორია:გლობალური მოქალაქეობა
აპიო

**აპიო** (ასევე ცნობილია, როგორც **აპიუ**) — ბალკანურ-ებრაული აპეტაიზერი, რომელიც მზადდება ნიახურისა და სტაფილოსგან და მიირთმევენ ცივად. მას ძირითადად ამზადებენ ფესტივალებზე, რიტუალურ კერძებთან ერთად. 

## ეტიმოლოგია 
სიტყვა „აპიო“, სავარაუდოდ, წარმოიშვა სიტყვა „აპიუმიდან“, რომელიც ესპანურად ნიახურს ნიშნავს. 

## ისტორია 
XIX საუკუნეში ბულგარეთისა და მაკედონიის რეგიონების, კერძოდ კი ბალკანელი ებრაელების ეკონომიკური მდგომარეობა მნიშვნელოვნად გაუარესდა, რაც ოსმალეთის იმპერიის დასასრულს დაემთხვა. ებრაელები სიღარიბეში ცხოვრობდნენ და, როგორც ეს ევროპის ბევრ ებრაულ თემში მოხდა, ყიდულობდნენ ყველაზე იაფ და ხშირ საკვებ პროდუქტებს, ამიტომ მათი ბევრი კერძი ნიახურისა და სტაფილოს ფესვებზე იყო დაფუძნებული. ბალკანელი ებრაელები, რომლებმაც მრავალი თაობის განმავლობაში შეინარჩუნეს ლადინო ენა, მოცემულ აპეტაიზერს  მთავარი ინგრედიენტის მიხედვით დაარქვეს სახელი. 

## მომზადება 
აპიოს მოსამზადებლად ხარშავენ ნიახურის ფესვსა და სტაფილოს ნაჭრებს, შემდეგ კი უმატებენ სხვადასხვა სანელებელს, როგორც წესი, მწვანილს, ლიმონის წვენსა და ძმარს.

## სქოლიო
კატეგორია:კულინარია
კატეგორია:სამზარეულო
კატეგორია:ებრაული სამზარეულო
კატეგორია:აპეტაიზერები
კატეგორია:კერძები ძირითადი ინგრედიენტებით
კატეგორია:კერძები
ყველის ბურთულები

**ყველის ბურთულები** ― ამერიკული აპეტაიზერი, რომელიც ყველის სპრედის სახეობაა. ის პირველად 1940-იან წლებში გამოჩნდა, მოდიდან გადავიდა და XXI საუკუნეში კვლავ პოპულარული გახდა.

## ინგრედიენტები და მომზადება 
 ფორმის ყველის ბურთულა კრეკერებით]]
ყველის ბურთულები, როგორც წესი, მზადდება გახეხილი მაგარი ყველისა და დარბილებული ნაღების ყველისგან, ზოგჯერ რაიმე სახის შემკვრელით, როგორიცაა მაიონეზი. ამ ნაზავს ყალიბში დებენ, აცივებენ გასამყარებლად და ხშირად ახვევენ თხილში, რომელიმე მცენარის თესლში ან მწვანილში, კერძისთვის უკეთესი ვიზუალის მისაცემად. მას ამერიკის შეერთებულ შტატებში ხშირად მიირთმევენ კრეკერებთან ან კრუდიტებთან ერთად, სადღესასწაულო წვეულებებზე. 

ყველის ბურთულები ზოგჯერ სხვა, მაგალითდ ბორბლების, ბუების ან ანანასის ფორმითაც გვხვდება.

## პოპულარობა 
კერძი გარკვეული პერიოდით მოდიდან გადავიდა; 1980-იანი წლების ბოლოსთვის ტერმინი „ყველის ბურთულა“ „სტილის, გემოვნების ან ორიგინალურობის ნაკლებობას“ უკავშირდებოდა.  ამანდა ჰესერის თქმით, რომელიც 2003 წელს „*New York Times*“-ისთვის წერდა, ის „ასოცირდება საშუალო კლასის სიმბოლიზმთან“. კიმ სევერსონმა, რომელიც 2016 წელს იმავე ჟურნალთან მუშაობდა, განაცხადა, რომ ეს „რორშახის ტესტის კულინარიული ეკვივალენტი იყო“.

ემი სედარისმა და მისმა ძმამ, დევიდმა, დაწერეს  „ლიზის წიგნი“, რაც ბენ ბრანტლის თქმით, ყველის ბურთულებზე იყო ფოკუსირებული, როგორც „კლიშეების“ მეტაფორაზე, რომლითაც ყველა ვცხოვრობთ. მან რეცეპტი შეიტანა თავის 2006 წლის კულინარიულ წიგნში „*Hosting a Party Under the Influence*“, ხოლო 2007 წელს „მართა სტიუარტის შოუში“ კერძის ისეთი ვარიაცია მოამზადა, რამაც , „ყველის ბურთულები ხელოვნების ფორმად აქცია“.

ჟურნალისტი ჯენიფერ რასელის 2014 წლის სტატიის თანახმად, „შესაძლოა, სედარისი ერთპიროვნულად იყოს პასუხისმგებელი ყველის ბურთულების აღორძინებაზე“. 2014 წელს ინდუსტრიულმა ჟურნალმა „*Culture*“ განაცხადა, რომ „ყველის ბურთულები ბრუნდება“. „*MplsStPaul Magazine*”-მა 2016 წელს „ყველის ბურთულების წელი“, ხოლო კერძს „ჩრდილოეთის პასუხი სამხრეთული პიმენტოს ყველის მიმართ“ უწოდა.

## სქოლიო
კატეგორია:კულინარია
კატეგორია:აპეტაიზერები
კატეგორია:კერძები ძირითადი ინგრედიენტებით
კატეგორია:კერძები
კატეგორია:ყველი
კატეგორია:სამზარეულო
კატეგორია:ამერიკული სამზარეულო
იანგელი (მთვარის კრატერი)

**კრატერი იანგელი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა რაკეტულ-კოსმოსური სისტემების საბჭოთა კონსტრუქტორის, მიხეილ იანგელის პატივსაცემად (დაამტკიცა საერთაშორისო ასტრონომიულმა კავშირმა 1973 წელს).

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 7.87 კმ, სიღრმე — 1.32 კმ.

## სატელიტური კრატერები 
იანგელის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-12
გაეროს უშიშროების საბჭოს რეზოლუცია 480

**გაეროს უშიშროების საბჭოს რეზოლუცია 480** მიიღეს 1980 წლის 12 ნოემბერს, საერთაშორისო სასამართლოს (ICJ) მოსამართლეების რიჩარდ რ. ბაქსტერისა და სალაჰ ელ-დინე თარაზის გარდაცვალების აღნიშვნის შემდეგ, საბჭომ გადაწყვიტა, რომ არჩევნები საერთაშორისო სასამართლოს ორ ვაკანტურ ადგილზე ჩატარდებოდა 1981 წლის 15 იანვარს უშიშროების საბჭოსა და გენერალურ ასამბლეაში.

## რესურსები ინტერნეტში
*[Text of the Resolution at undocs.org](https://undocs.org/S/RES/480(1980))

კატეგორია:გაეროს უშიშროების საბჭოს 1980 წლის რეზოლუციები
გაეროს უშიშროების საბჭოს რეზოლუცია 481

**გაეროს უშიშროების საბჭოს რეზოლუცია 481** მიიღეს 1980 წლის 26 ნოემბერს, რომელც განიხილავდა გენერალური მდივნის ანგარიშს გაერთიანებული ერების ძალების გაყოფის დამკვირვებელი ძალების შესახებ. საბჭომ აღნიშნა მისი ძალისხმევა ახლო აღმოსავლეთში მდგრადი და სამართლიანი მშვიდობის დამყარებისთვის, მაგრამ ასევე გამოხატა შეშფოთება რეგიონში არსებული დაძაბული მდგომარეობის გამო.

რეზოლუციამ გადაწყვიტა მოუწოდოს დაინტერესებულ მხარეებს დაუყოვნებლივ განეხორციელებინათ რეზოლუცია 338 (1973), განაახლა დამკვირვებელი ძალების მანდატი კიდევ 6 თვით 1981 წლის 31 მაისამდე და სთხოვა გენერალურ მდივანს წარმოედგინა ანგარიში სიტვაციის შესახებ ამ პერიოდის დასასრულს.

რეზოლუცია მიიღეს 14 ხმით 0-ის წინაღმდეგ, ჩინეთი არ მონაწილეობდა ხმის მიცემაში.

## იხილეთ აგრეთვე
*ახლო აღმოსავლეთის კონფლიქტი
*გოლანის მაღლობები

## რესურსები ინტერნეტში
*[Text of the Resolution at undocs.org](https://undocs.org/S/RES/481(1980))

კატეგორია:გაეროს უშიშროების საბჭოს 1980 წლის რეზოლუციები
კატეგორია:გაეროს უშიშროების საბჭოს რეზოლუციები სირიის შესახებ
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1980 წელი სირიაში
კატეგორია:1980 წელი ისრაელში
ნილს ვან დეიკი

**ნილს გუსტავ გერჰარდ ვან დაიკი** ( 1933 წლის 21 ოქტომბერი, ბერგენი — 2003 წლის 17 იანვარი, ბერგენი) — ნორვეგიელი საჭადრაკო კომპოზიტორი, საჭადრაკო კომპოზიციის საერთაშორისო ოსტატი (1961) და  საერთაშორისო არბიტრი საჭადრაკო კომპოზიციაში (1966). იყო ამოცანებში სტრატეგიული სკოლის მიმდევარი. 1952 წლიდან გამოაქვეყნა 260 ორსვლიანი და სამსვლიანი ამოცანა. კონკურსებზე 60-ზე მეტი პირველი პრიზი მოიპოვა.

## ამოცანები 
 **1.ლh8 (~ 2.მh3)** : **1. …ლb3 2. ლc2+ კ:g5 3. ეd4#** : **1. …ლc2 2. ლe4+ კ:g5 3. ეd3#** : **1. …მd4 2. ლd3+ კ:g5 3. ეc2#** : **1. …კg5 2. ეd4+**

## ლიტერატურა 
* 

კატეგორია:ნორვეგიელი მოჭადრაკეები
კატეგორია:ნორვეგიელი საჭადრაკო კომპოზიტორები
კატეგორია:დაბადებული 21 ოქტომბერი
კატეგორია:დაბადებული 1933
კატეგორია:გარდაცვლილი 17 იანვარი
კატეგორია:გარდაცვლილი 2003
თეიმურაზ ნაცვლიშვილი

**თეიმურაზ (თემო) ნაცვლიშვილი** (დ. 8 ივლისი, 1929, თბილისი — გ. 26 მაისი, 1993) — ქართველი მსახიობი, სცენარისტი, სიმღერების ავტორი. საქართველოს დამსახურებული არტისტი (1988).

## ბიოგრაფია
1950 წლიდან სწავლობდა საქართველოს პოლიტექნიკურ ინსტიტუტში, შემდეგ გადავიდა თბილისის სახელმწიფო უნივერსიტეტში, რომელიც 1955 წელს დაამთავრა.

1961 წლიდან საქართველოს ტელევიზიისა და რადიომაუწყებლობის კომიტეტში საბავშვო გადაცემათა მთავარი რედაქციის მთავარ რედაქტორად მუშაობდა. 1976-1982 წლებში იყო კომპანია „ქართული ტელეფილმის“ დირექტორი. 1982-1992 წლებში - სასცენარო-სარედაქციო კოლეგიის წევრი. არის რამდენიმე პოპულარული სიმღერის ავტორი და შემსრულებელი, მათ შორის: „ქარი გიმღერის ნანასა“, „ყაყაჩოს ღვინო სალხინო“, „ყველა სათავისოდ დაგკანკალებენ, ყველა თავისას გთხოვს“, „სამი დღეა, დამიბრიყვა სევდამ“. სცენარის ავტორია ფილმების: „ქალიშვილი და მზე“ (1962), „ციმბირის პაპა“ (დოკუმენტური, 1968). გადაღებულია ფილმში: „კვლავ მივლინებაში“ (დიმა კარაჯოევი, 1963, რეჟ. მერაბ ჯალიაშვილი).

## ჯილდოები და აღიარება
* 1980 — საქართველოს ხელოვნების დამსახურებული მოღვაწე
* 1988 — საქართველოს დამსახურებული არტისტი
* 1999 — ღირსების მედალი ქართული თეატრალური ხელოვნების განვითარებაში, მის პოპულარიზაციაში შეტანილი პირადი დიდი წვლილისა, ნაყოფიერი შემოქმედებითი და პედაგოგიური მოღვაწეობისათვის

## რესურსები ინტერნეტში
* 
* თეიმურაზ (თემო) ნაცვლიშვილი — ეროვნული ფილმოგრაფია
*ვინ და როგორ შექმნა ყველასთვის საყვარელი, უკვდავი მელოდია?

## სქოლიო
კატეგორია:დაბადებული 8 ივლისი
კატეგორია:დაბადებული 1929
კატეგორია:გარდაცვლილი 26 მაისი
კატეგორია:გარდაცვლილი 1993
კატეგორია:თბილისში დაბადებულები
კატეგორია:ქართველი მსახიობები
კატეგორია:საქართველოს სსრ-ის დამსახურებული არტისტები
ჰერცშპრუნგი (მთვარის კრატერი)

**კრატერი ჰერცშპრუნგი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-დასავლეთ ნაწილში. სახელი ეწოდა დანიელი ასტრონომის, ეინარ ჰერცშპრუნგის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 536.37 კმ, სიღრმე — 3.38 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-09
წმინდა მარკოზის მოედანი

**წმინდა მარკოზის მოედანი** — მთავარი მოედანი ვენეციაში. მას წმინდა მარკოზის პიაცას ან უბრალოდ პიაცას უწოდებენ. მოედანი ვენეციის ერთ-ერთი ღირსშესანიშნაობააა. პიაცა და მასთან მყოფი მცირე მოედანი, პიაცეტა, ერთად ქმნიან ვენეციის საზოგადოებრივ, რელიგიურ და პოლიტიკურ ცენტრს.

## რესურსები ინტერნეტში
კატეგორია:ვენეცია
მიკლჰემი (ინგლისი)

**მიკლჰემი** () ― სოფელი და თვითმმართველი ერთეული გაერთიანებულ სამეფოში, ინგლისში, სარის საგრაფოში. მოსახლეობა 585 ადამიანი (2011). მდებარეობს დორკინგთან ახლოს.

## რესურსები ინტერნეტში
* Parish of Mickleham
* Mickleham Choral Society

## სქოლიო
კატეგორია:ინგლისის სოფლები
დორკინგი

**დორკინგი** () ― დაბა გაერთიანებულ სამეფოში, სარის საგრაფოში. მდებარეობს სამხრეთ-აღმოსავლეთ ინგლისში, ლონდონის სამხრეთ-დასავლეთით, მდინარე მოლის დაბლობზე.  არის მოლის დაბლობის რაიონის ადმინისტრაციული ცენტრი.

## რესურსები ინტერნეტში
კატეგორია:ინგლისის დაბები
უინძორი (ბერქშირი)

**უინძორი** () ― დაბა გაერთიანებულ სამეფოში, ბერქშირის საგრაფოში. მდებარეობს სამხრეთ-აღმოსავლეთ ინგლისში, ლონდონის დასავლეთით.

## რესურსები ინტერნეტში
კატეგორია:ინგლისის დაბები
გელა დარ­სა­ძე

**გელა დარ­სა­ძე** (დ. 14 აპრილი, 1962 — გ. 12 მაისი, 2013) — ქართველი კალათბურთელი. საერთაშორისო კლასის სპორტის ოსტატი.

## ბიოგრაფია
გელა დარსაძის საკალათბურთო კარიერა ქუთაისიდან დაიწყო. იგი სახელოვან სულიკო თორთლაძესთან ვარჯიშობდა. 
ქუთაისელმა ჭაბუკმა ტაშკენტში მოსწავლეთა საკავშირო სპარტაკიადაზე მიიქცია სპეციალისტთა ყურადღება. იქიდან დაბრუნების შემდეგ მეცხრეკლასელი კალათბურთელი თბილისის „დინამოში“ მიიწვიეს. მთავარმა მწვრთნელმა ლევან მოსეშვილმა ნიჭიერ კალათბურთელს 1979 წელსვე გაუხსნა გზა დიდი სარბიელისკენ - ძირითად შემადგენლობაში ანდო ადგილი. დებიუტი მოსკოვში შედგა ვარსკვლავებით დახუნძლულ ცსკა-სთან.

1980-იანი წლებში გელა თბილისის „დინამოს“ ერთ-ერთი ლიდერი იყო. გუნდის უკანა ხაზის ხერხემალს დარსაძე-გურასპაულის დუეტი წარმოადგენდა.

საბჭოთა კავშირის დაშლის შემდეგ გელა დარსაძემ კარგა ხანს ითამაშა საქართველოს ეროვნულ ჩემპიონატშიც. იგი ბოლომდე თბილისის „დინამოს“ და ლევან მოსეშვილის ერთგული დარჩა. გაზეთმა „სარბიელმა“ 1995-96 წლების საუკეთესო კალათბურთელად დაასახელა და სპეციალური პრიზითაც დააჯილდოვა. მან კალათბურთელის კარიერა 1997 წელს დაასრულა. 

იყო ქუთაისის საკალთბურთო გუნდის - „ქუთაისი 2010“ მწვრთნელი.

## ხსოვნა
* 2016 წლის აპრილში ქუთაისში ჩატარდა ქუთაისის მერიის სპორტის განყოფილების მიერ ორგანიზებული - გელა დარსაძის სახელობის ტურნირი კალათბურთში. ტურნირში თბილისის, ქუთაისის და რუსთავის გუნდები მონაწილეობდნენ.
* 2016 წლის ზაფხულში ქუთაისის სპორტის მუზეუმში გაიმართა პრეზენტაცია ზურაბ ჯავახაძის წიგნისა „ვარსკვლავის დაბადება - გელა დარსაძე“.
* 2022 წელს ქუთაისის მე-11 სპორტული სკოლის ეზოში კალათბურთელი გელა დარსაძის ბიუსტი გაიხსნა. ღონისძიებას კალათბურთელის ოჯახის წევრები, ქუთაისის მერი და ადგილობრივი ხელისუფლების წარმომადგენლები დაესწრნენ. ქუთაისის სპორტის სასახლეში გაიმართა გელა დარსაძის სახელობის ტურნირი, რომელშიც 2008-2009 წლებში დაბადებული ვაჟები მონაწილეობდნენ.
* საქართველოს ეროვნულ ჩემპიონატში (სუპერლიგა) დაწესებულია გელა დარსაძის სახელობის პრიზი, რომელიც ტრადიციულად, სეზონის ბოლოს, სუპერლიგის გამორჩეულ ახალგაზრდა კალათბურთელს გადაეცემა.

## რესურსები ინტერნეტში
*გელა დარსაძის სახელობის ტურნირი კალათბურთში დასრულდა
*ლეგენდების კვალდაკვალ. გელა დარსაძე

## სქოლიო
კატეგორია:დაბადებული 14 აპრილი
კატეგორია:დაბადებული 1962
კატეგორია:გარდაცვლილი 12 მაისი
კატეგორია:გარდაცვლილი 2013
კატეგორია:ქართველი კალათბურთელები
კარტის თამაში (მოკლემეტრაჟიანი ფილმი)

***„კარტის თამაში“*** (ასევე ცნობილი, როგორც ***„Partie de cartes“*** და ***„ეკარტეს წყნარი თამაში“***) — 1895 წლის ფრანგული, მოკლემეტრაჟიანი, შავ-თეთრი, მუნჯი ფილმი. რეჟისორი და პროდიუსერი იყო ლუი ლუმიერი. მონაწილეობდა ანტუან ფერო.
## შინაარსი
სამი ხნიერი მამაკაცი პატიოზე ზის და სიგარებს ეწევა. ორი მათგანი კარტს (ეკარტეს) თამაშობს, ხოლო მესამე თამაშს უყურებს. თამაშის პროცესში ახალგაზრდა მიმტანი შემოდის, რომელსაც ღვინო და ჭიქები მოაქვს. მაგიდასთან უმოქმედოდ მჯდარი კაცი ღვინოს ასხამს, ხოლო მიმტანი თამაშის საყურებლად ჩერდება.
## გადაღების პროცესი
გადაღებულ იქნა სინემატოგრაფით, კამერით, რომელიც ფილმის პროექტორად და დამამუშავებლადაც გამოიყენებოდა. ყველა სხვა ადრეული ლუმიერის ფილმის მსგავსად, ჩანაწერი 35 მმ ფორმატში, 1.33:1-ის სიგრძე-სიგანის თანაფარდობით გაკეთდა.

ფილმი გადაღებულ იქნა ლა-სოტაში, საფრანგეთში, ვილა-დუ-კლო-დე-პლაჟეში. 
## როლებში
*ანტუან ფერო — მიმტანი;
*ანტუან ლუმიერი — კაცი ცენტრში;
*ფელისიენ ტრევეი — კაცი მარჯვნივ;
*ალფონს ვინკლერი — კაცი მარცხნივ;
## ამჟამინდელი მდგომარეობა
მისი სიძველიდან გამომდინარე, ფილმის ინტერნეტიდან უფასოდ გადმოწერა დაშვებული და შესაძლებელია. ის შევიდა მრავალ კინოკოლექციაში, მათ შორის  *„ადრეული ფილმის ღირსშესანიშნაობები, პირველი ტომი“* და *„კინო იწყება — ადრეული კინემატოგრაფიის საგანძური, 1894-1913“*.
## რესურსები ინტერნეტში
*Complete Movie YouTube-ზე (ამ ვიდეოში ვხედავთ ძმები ლუმიერების ადრეული შემოქმედების ზოგად ანთოლოგიას).
* 
## სქოლიო
კატეგორია:ფრანგული მოკლემეტრაჟიანი მუნჯი ფილმები
კატეგორია:ფრანგული შავ-თეთრი ფილმები
კედლის ნგრევა

***„კედლის ნგრევა“*** (ასევე ცნობილი, როგორც '''''„Démolition d'un mur“'''*) — 1895 წლის ფრანგული, მოკლემეტრაჟიანი, შავ-თეთრი, მუნჯი ფილმი. რეჟისორი და პროდიუსერი იყო ლუი ლუმიერი. მისი ძმა ოგუსტ ლუმიერი ჩანაწერში ორ სხვა მამაკაცთან ერთად ჩანს.
## შინაარსი
ძმებ ლუმიერების ერთ-ერთი ერთკადრიანი ფილმი. ვხედავთ ქარხნის მიდამოებზე მდებარე კედლის ნგრევის პროცესს.
## გადაღების პროცესი
გადაიღეს სინემატოგრაფით, კამერით, რომელიც ფილმის პროექტორად და დამამუშავებლადაც გამოიყენებოდა. ყველა სხვა ადრეული ლუმიერის ფილმის მსგავსად, ჩანაწერი 35 მმ ფორმატში, 1.33:1-ის სიგრძე-სიგანის თანაფარდობით გაკეთდა.
## პრემიერა და მემკვიდრეობა
ლუმიერები *„კედლის ნგრევას“* ჩვეულებრივ ფორმატსა და უკუვერსიაშიც აჩვენებდნენ. ამ ამბავთან ლეგენდაცაა დაკავშირებული, როდესაც, ამ ლეგენდის თანახმად, უნებურად აღმოჩენილ იქნა პროექტორი, რომელიც ჯერ კიდევ ჩართული იყო, თუმცა *„კედლის ნგრევის“* ფირი მასში უკუღმა იყო ჩადებული.

ბილ ბრანდის 1973 წლის სტრუქტურული ფილმი *„კედლის ნგრევა“'' ლუმიერების ფილმის ექვს კადრს (უშუალოდ კედლის დაცემის მომენტს) იყენებს. ბრანდის ფილმში თითოეულ სცენას ფორტეპიანოზე დაკრული ნოტი ახლავს თან, და ექვსივე კადრი ყველა შესაძლო მიმდევრობითაა დალაგებული (იწყება ქრონოლოგიურად და სრულდება შებრუნებული ქრონოლოგიით).  
## დღევანდელი მდგომარეობა
მისი სიძველიდან გამომდინარე, ფილმს არ გააჩნია საავტორო უფლებები და მისი ინტერნეტიდან უფასოდ გადმოწერა დაშვებული და შესაძლებელია.
## რესურსები ინტერნეტში
* 
* 
## სქოლიო
კატეგორია:ფრანგული შავ-თეთრი ფილმები
კატეგორია:ფრანგული მოკლემეტრაჟიანი მუნჯი ფილმები
მექანიკური ყასაბი

***„მექანიკური ყასაბი“*** (ასევე ცნობილი, როგორც ***„La Charcuterie mécanique“***) — 1895 წლის იუმორისტული ფილმი, ძმებ ლუმიერების რეჟისორობით. ფილ ჰარდის წიგნში, *„აურუმის კინოენციკლოპედია: სამეცნიერო ფანტასტიკა“*, ამ ჩანაწერს მსოფლიოში პირველი სამეცნიერო ფანტასტიკის ჟანრის ფილმის ტიტული ენიჭება. 
## შინაარსი
კადრში ვხედავთ ცოცხალ ღორს, რომელსაც „მექანიკური ყასბის“ მოწყობილობაში (ხის კონტეინერში) დებენ. ეს ღორი რამდენიმე წამში სხვადასხვა სახის ხორცპროდუქტებად მუშავდება, რომლებსაც მეყასბე კონტეინერის მეორე მხრიდან იღებს და დახლზე აწყობს.
## გავლენა
მსგავსი თემატიკაა გამოყენებული ბევრ სხვა ფილმშიც, მათ შორის ჯორჯ ალბერტ სმიტის *„სოსისების დამზადებაში“* (ასევე ცნობილი, როგორც *„ყველაფრის დასასრული“*) (1897), რომელშიც კატები და ძაღლები (იხვსა და ჩექმასთან ერთად) მოწყობილობის გამოყენებით სოსისებად გარდაიქმნებიან. იმავე წელს შეიქმნა *Biograph Company*-ს *„სოსისების ქარხანა“*, რომელიც კონვეიერის ლენტის სისტემის პაროდიას წარმოადგენდა. *Edison Studios*-მა გადაიღო *„მხიარულება ყასაბთან“* (1901) და *„ძაღლების ქარხანა“* (1904) რომელთაგან ორივე ასახავდა შინაური ძაღლების ძეხვეულად ქცევას. ამ ორი ჩანაწრიდან პირველში ნაჩვენებია უბრალო, პრიმიტიული მოწყობილობა, ხოლო მეორეში ელექტრონით მომუშავე დანადგარს ვხედავთ, რომელსაც პროცესის უკუგამეორებაც შეუძლია.
## რესურსები ინტერნეტში
* 
* La Charcuterie mécanique on Archive.org
## სქოლიო
კატეგორია:ფრანგული მოკლემეტრაჟიანი მუნჯი ფილმები
კატეგორია:ფრანგული შავ-თეთრი ფილმები
გაეროს უშიშროების საბჭოს რეზოლუცია 482

**გაეროს უშიშროების საბჭოს რეზოლუცია 482** მიიღეს 1980 წლის 11 დეკემბერს, ის აღნიშნავდა გენერალური მდივნის ანგარიშს, რომ არსებული გარემოებების გამო, გაეროს მშვიდობის შენარჩუნების ძალების (UNFICYP) ყოფნა კვიპროსში კვლავ აუცილებელი იქნებოდა მშვიდობიანი მოგვარების მისაღწევად. საბჭომ გამოთქვა სურვილი, რომ ყველა მხარემ მხარი დაუჭიროს ათპუნქტიან შეთანხმებას საზოგადოებათშორისი მოლაპარაკებების განახლებისთვის და სთხოვა გენერალურ მდივანს, კვლავ წარედგინა ანგარიში 1981 წლის 31 მაისამდე რეზოლუციის განხორციელების მონიტორინგისთვის.

საბჭომ კვლავ დაადასტურა თავისი წინა რეზოლუციები, მათ შორის რეზოლუცია 365 (1974), გამოთქვა შეშფოთება სიტუაციის გამო, მოუწოდა ჩართულ მხარეებს, ერთად ემუშავათ მშვიდობისთვის და კიდევ ერთხელ გააგრძელა ძალების დისლოკაცია კვიპროსში, რომელიც დაარსდა რეზოლუციით 186 (1964), 1981 წლის 15 ივნისამდე.

რეზოლუცია მიღებულ იქნა 14 ხმით, ნულის წინააღმდეგ; ჩინეთის სახალხო რესპუბლიკა არ მონაწილეობდა კენჭისყრაში.

## რესურსები ინტერნეტში
*[Text of the Resolution at undocs.org](https://undocs.org/S/RES/482(1980))

კატეგორია:გაეროს უშიშროების საბჭოს 1980 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:1980 წელი კვიპროსში
გუნდაობა (მოკლემეტრაჟიანი ფილმი)

***„გუნდაობა“*** (ასევე ცნობილი, როგორც ***„Bataille de neige“***) — 1897 წლის ფრანგული, მოკლემეტრაჟიანი, მუნჯი ფილმი, ძმებ ლუმიერების პროდიუსერობით. გადაღებულ იქნა ლიონში, საფრანგეთში. ასახავს ქუჩაში გუნდაობის სცენას.
## შინაარსი
კამერა თოვლით დაფარული ქუჩის კადრს გვაჩვენებს. ქუჩის ორივე მხარეს მდგარი რამდენიმე პიროვნება გუნდაობაშია ჩართული. გზაზე გამოდის ველოსიპედისტი, რომელსაც ხვდება ნასროლი გუნდები, კარგავს ველოსიპედზე კონტროლს და მიწაზე ეცემა. ერთ-ერთი (მამაკაცი) მოთამაშე დაცემულის ველოსიპედს იღებს და აყენებს, რა დროსაც ველოსიპედისტიც დგება, სწრაფად ართმევს მამაკაცს ველოსიპედს, ზედ ჯდება და კადრიდან გადის. გუნდაობა გრძელდება.
## გადაღების პროცესი
გადაღება შედგა ლიონში, საფრანგეთში. 2020 წელს *„New York Times“*-მა ფილმის აღდგენილი ვერსიის შესახებ სტატია გამოაქვეყნა, რომელშიც განიხილება რუსი მოყვარული კინორესტავრატორის მიერ ატვირთული, გაფერადებული ჩანაწერი Youtube-ის პლატფორმაზე. სემ ანდერსონმა, სტატიის ავტორმა, ამ რესტავრაციას „გამაოგნებლად თანამედროვე იერის მქონე“ უწოდა.
## რესურსები ინტერნეტში
* 
## სქოლიო
კატეგორია:ფრანგული მოკლემეტრაჟიანი მუნჯი ფილმები
კატეგორია:ფრანგული შავ-თეთრი ფილმები
ჰესიოდე (მთვარის კრატერი)

**კრატერი ჰესიოდე** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-დასავლეთ ნაწილში. სახელი ეწოდა ძველი ბერძენი პოეტის, ჰესიოდეს პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ფორმირება ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 43.24 კმ, სიღრმე — 2.25 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-09
სტეფანი ფელისიტე დე ჟანლისი

**სტეფანი ფელისიტე დე ჟანლისი** ('''') (დ. 1746 — გ. 1830) — ფრანგი მწერალი და განმანათლებელი, გრაფის ასული. ცნობილია განათლებაზე შექმნილი ეპისტოლარული რომანითა და ტრაქტატით „ადელაიდი და თეოდორი“, იგივე „წერილები განათლებაზე“ (1782).

## რესურსები ინტერნეტში 
* 
* 

## სქოლიო
კატეგორია:ფრანგი ქალი მწერლები
Blood on the Leaves (სიმღერა)

**Blood on the Leaves** — ამერიკელი ჰიპ-ჰოპ შემსრულებლის, კანიე უესტის სიმღერა მისი მეექვსე სტუდიური ალბომიდან Yeezus (2013). სიმღერაში უესტი წარმოგვიდგენს საკუთარ მოსაზრებებს იმის შესახებ, თუ როგორ შეიძლება პოპულარობამ გამოიწვიოს ურთიერთობების დანგრევა და ამავდროულად, საუბრობს თანამედროვეობაში აფროამერიკელების ლინჩის წესით დასჯაზე, შეერთებულ შტატებში, სამოქალაქო უფლებების მოპოვებამდელ ეპოქაში. უესტი ვოკალს ავტოტუნის პროცესორის საშუალებით ასრულებს, როგორც მის 2008 წლის ალბომში - 808s & Heartbreak გვხვდება. ტრეკი შეიცავს როგორც მომღერალ ნინა სიმონის, 1965 წლის ბილი ჰოლიდეის სიმღერის - *„Strange Fruit“*, ასევე დუეტ TNGHT-ის *„R U Ready“*, რომელიც სიმღერის თანაპროდიუსერია. 

სიმღერამ მუსიკალური კრიტიკოსებისგან საყოველთაო აღიარება დაიმსახურა, ბევრმა დააკომენტარა მის ტექსტურ მესიჯზე და მოიწონა სემპლები. რამდენიმე გამოცემამ ის 2013 წლის ერთ-ერთ საუკეთესო ტრეკად დაასახელა. Pitchfork-მა მოგვიანებით ტრეკი 2010-იანი წლების 200 საუკეთესო სიმღერის სიაში შეიტანა. მიუხედავად იმისა, რომ სინგლის სახით არ გამოსულა, სიმღერამ 2013 წელს მოახერხა აშშ-ის, გაერთიანებული სამეფოს, საფრანგეთისა და ავსტრალიის ჩარტებში მოხვედრა. მუსიკალური ვიდეოს გადაღება ამერიკელი რეჟისორის, დევიდ ლინჩის მიერ იყო დაგეგმილი, მაგრამ ის არ შედგა. გამოსვლის შემდეგ, ვესტმა სიმღერა ცოცხლად არაერთხელ შეასრულა, მათ შორის 2013 წლის MTV Video Music Awards-სა და 2016 წლის *Saint Pablo Tour*-ზე.
## იხილეთ აგრეთვე
* Yeezus
## სქოლიო
კატეგორია:2013 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:სიმღერები კანიე უესტის პროდიუსერობით
კატეგორია:სიმღერები მაიკ დინის პროდიუსერობით
კატეგორია:ჰიპ-ჰოპი
I'm in It (სიმღერა)

'''I'm in It'* — ამერიკელი რეპერ კანიე უესტის სიმღერა, მისი მეექვსე სტუდიური ალბომიდან - Yeezus (2013). სიმღერაში დამატებით ვოკალისტები ჯასტინ ვერნონი და Assassin არიან.  უესტი წამყვანი პროდიუსერის როლს ასრულებდა, ევიან კრისტი, დომ შაოლოსთან ერთად იყო მისი თანაპროდიუსერი, ხოლო ნოა გოლდშტეინმა, არკამ და მაიკ დინმა დამატებითი პროდიუსერული წვლილი შეიტანეს. თანაავტორები ევიან კრისტი და დინი, მალიკ იუსეფი, საიჰი ზე პრინსი, საკია სენდიფერი და ილონ რატბერგი არიან, ხოლო, დრემ და ვიდალმა, ჯილ სკოტმა, კარვინ ჰაგინსმა და კენი ლატიმორმა ტიტრები მოიპოვეს მათი კომპოზიციის სემპლის გამო. 

ჰიპ-ჰოპ, დენსჰოლის, ინდუსტრიული და ტრეპ ტრეკი, „*I'm in It*“ შეიცავს რეგის გამორჩეულ ელემენტებს და ლატიმორის „*Lately*“-ის სემპლს. ტექსტის მიხედვით, უესტი საკუთარ თავსა და კიმ კარდაშიანზე ეროტიკულ ფანტაზიაზე საუბრობს. სიმღერამ მუსიკალური კრიტიკოსებისგან პოლარიზებული შეფასებები მიიღო, რომლებიც უესტის თავისებური ტექსტის მიმართ თავიანთი დამოკიდებულებებით გაიყვნენ. ზოგიერთმა ხაზი გაუსვა მის ფანტაზიას, ზოგიერთმა კი შეუსაბამობა გააკრიტიკა, სხვებმა კი შესრულება შეაქეს. სიმღერამ აშშ-ის Billboard Bubbling Under Hot 100 Singles და Hot R&B/Hip-Hop Songs ჩარტებში, შესაბამისად, 17 და 43 ადგილებს მიაღწია. უესტმა ის *The Yeezus Tour''-ის (2013–14) დროს შეასრულა.
## იხილეთ აგრეთვე
* Yeezus
## სქოლიო
კატეგორია:2013 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:ელექტრონული მუსიკა
კატეგორია:სიმღერები კანიე უესტის პროდიუსერობით
კატეგორია:ჰიპ-ჰოპი
ესტლისი

**ესტლისი** — საკონცერტო-საცირკო დაწესებულება ლონდონში XVIII-XIX საუკუნეებში. ესტლისი 1773 წელს დააარსა ინგლისელმა ცხენოსანმა, გამომგონებელმა და თანამედროვე ცირკის ფუძემდებლად მიჩნეულმა ფილიპ ესტლიმ (1742-1814). იარსება 1893 წლამდე.

## ლიტერატურა
კატეგორია:გართობა ლონდონში
ვალახი (მთვარის კრატერი)

**კრატერი ვალახი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა გერმანელი ქიმიკოსის, ოტო ვალახის პატივსაცემად (დაამტკიცა საერთაშორისო ასტრონომიულმა კავშირმა 1979 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 5.74 კმ, სიღრმე — 0.98 კმ.

## სატელიტური კრატერები 
ვალახის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-12
Send It Up (სიმღერა)

**Send It Up** — ამერიკელი ჰიპ-ჰოპ შემსრულებლის, კანიე უესტის სიმღერა, მისი მეექვსე სტუდიური ალბომიდან Yeezus (2013).  პროდიუსერები არიან უესტი, Daft Punk, Gesaffelstein, Brodinski, Arca და მაიკ დინი. ალბომის სხვა სიმღერების მსგავსად, მასშიც ინდუსტრიული ჰიპ-ჰოპის ჟღერადობა გვხვდება, ელექტრონული მუსიკის ელემენტებით. სიმღერაში ამერიკელი რეპერ კინგ ლუის ვოკალია, რომელმაც საკუთარი ნაწილი იმპროვიზაციულად შეასრულა. სიმღერაში შედის იამაიკელი რეგისა და დენსჰოლის მომღერლის, ბინი მენის „*Memories*“-ის (ასევე ცნობილი როგორც „*Stop Live Inna De Pass*“) სემპლიც. ალბომში გამოსვლამდე რვა დღით ადრე, უესტმა სიმღერა ცოცხლად შეასრულა *Governors Ball Music Festival*-ზე, *Yeezus*-ის კიდევ ოთხ ტრეკთან ერთად.

სიმღერამ მუსიკალური კრიტიკოსებისგან დადებითი შეფასებები დაიმსახურა, ბევრმა მოიწონა მისი შესრულება და წვეულებისადმი მიმზიდველობა. მიუხედავად იმისა, რომ სინგლის სახით არ გამოსულა, ის Billboard-ის Hot R&B/Hip-Hop Songs და On-Demand Songs ჩარტებში მოხვდა, შესაბამისად, 50-ე და 42-ე ადგილებზე. სიმღერის ერთი სტრიქონი შეიცვალა და აკაპელა რეპით შესრულდა, როდესაც უესტმა 2016 წელს *Yeezus*-ის Apple Music ვერსია გადაამუშავა. 2018 წელს ის პანკ-როკ ჯგუფ Idles-მა შეასრულა.
## იხილეთ აგრეთვე
## სქოლიო
კატეგორია:2013 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:ელექტრონული მუსიკა
კატეგორია:სიმღერები კანიე უესტის პროდიუსერობით
კატეგორია:სიმღერები მაიკ დინის პროდიუსერობით
კატეგორია:სიმღერები Daft Punk-ის პროდიუსერობით
კატეგორია:ჰიპ-ჰოპი
პოტაპოვო (მოსკოვის მეტრო)

**პოტაპოვო** () — მოსკოვის მეტროპოლიტენის სადგური. მდებარეობს სოკოლნიჩესკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2024 წლის 5 სექტემბერს.

## რესურსები ინტერნეტში
*მოსკოვის მეტროპოლიტენის საიტი  

## სქოლიო
კატეგორია:მოსკოვის მეტროსადგურები
კატეგორია:სოკოლნიჩესკაიას ხაზი
ჯონ გეი

**ჯონ გეი** ('''') (დ. 30 ივნისი, 1685 — გ. 4 დეკემბერი, 1732) — ინგლისელი პოეტი და დრამატურგი. მისი ცნობილი ნაწარმოებებია იგავი „კურდღელი და მისი ბევრი მეგობარი“ (1727) და „მათხოვრის ოპერა“ (1728). ცნობილი იყო იუმორითა და სატირით.

## რესურსები ინტერნეტში 
## სქოლიო
კატეგორია:ინგლისელი მამაკაცი პოეტები
კატეგორია:ინგლისელი მამაკაცი დრამატურგები
ვებერი (მთვარის კრატერი)

**კრატერი ვებერი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-დასავლეთ ნაწილში. სახელი ეწოდა გერმანელი ფიზიკოსის, ვილჰელმ ედუარდ ვებერის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 43.95 კმ, სიღრმე — 2.26 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-02
სრებრენიცის ალყა

**სრებრენიცის ალყა** (, Опсада Сребреницe) — სამწლიანი ალყა, რომელიც ბოსნიის ომის დროს აღმოსავლეთ ბოსნია და ჰერცეგოვინის ქალაქ სრებრენიცაში 1992 წლის აპრილიდან 1995 წლის ივლისამდე გრძელდებოდა. თავდაპირველად შეტევა იუგოსლავიის სახალხო არმიამ (JNA) და სერბ მოხალისეთა გვარდიამ (SDG) განახორციელა, 1992 წლის მაისში ქალაქი სერბთა რესპუბლიკის არმიამ (VRS) დაიკავა და სასტიკი ალყა დაიწყო, რომელიც თითქმის ბოსნიის ომის დასრულებამდე გაგრძელდა. 1995 წლის ივნისში, ანკლავში ბოსნია და ჰერცეგოვინის რესპუბლიკის არმიის მეთაურმა ნასერ ორიჩმა სრებრენიცა დატოვა და ტუზლაში გაიქცა. შედეგად ის მისმა მოადგილემ, მაიორმა რამიზ ბეჩიროვიჩმა შეცვალა.

## სქოლიო 
;წიგნები

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

;ახალი ამბების სტატიები

* 
* 
* 
* 
* 
* 
* 
* 
* 
* 

;სისხლის სამართლის საერთაშორისო ტრიბუნალი ყოფილი იუგოსლავიისთვის დოკუმენტები

* 
* 
* 
* 
* 

;სხვა დოკუმენტები და წყაროები

* 
* 

კატეგორია:1995 წლის ბრძოლები
კატეგორია:1995 წელი ბოსნია და ჰერცეგოვინაში
ზეელიგერი (მთვარის კრატერი)

**კრატერი ზეელიგერი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა გერმანელი ასტრონომის, ჰუგო ფონ ზეელიგერის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ცენტრის სელენოგრაფიული კოორდინატებია , დიამეტრი — 8.28 კმ, სიღრმე — 1.38 კმ.

კრატერს აქვს წრიული თასის ფორმის ფორმა და პრაქტიკულად დაუზიანებელია. რგოლის შიდა დახრილობა გლუვია, ხოლო დახრილობის ზედა ნაწილს მაღალი ალბედო აქვს. რგოლის სიმაღლე მიმდებარე ტერიტორიის ზემოთ 310 მ-ს აღწევს, კრატერის მოცულობა 22.71 კმ³-ია. კლემენტინის ზონდით მიღებულ სურათებში ჩანს პატარა ცენტრალური პიკი, რაც უჩვეულოა ამ ტიპის კრატერებისთვის.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-20
ოიგენ ზენგერი

**ოიგენ ზენგერი** (; დ. 22 სექტემბერი, 1905, პრესნიცი, ბოჰემია — გ. 10 თებერვალი, 1964, დასავლეთ ბერლინი) — გერმანელი მეცნიერ-ფიზიკოსი სარაკეტო ტექნიკის დარგში. 

## ბიოგრაფია
1929 წელს დაამთავრა უმაღლესი ტექნიკური სკოლა ვენაში. 1936 წლიდან ხელმძღვანელობდა სარაკეტო სამეცნ-კვლევით ინსტიტუტს ტრაუენში, 1954 წლიდან კი — რეაქტიული ძრავების ფიზიკური სამეცნიერო-კვლევით ინსტიტუტს შტუტგარტში. 1950-1952 წლებში ასტრონავტიკის საერთაშორისო ფედერაციის პრეზიდენტია. მისი ძირითადი შრომები ეხება სარაკეტო ფრენის, რაკეტული თვითმფრინავების, ფოტონური რაკეტების ტექნიკას და ა. შ.; დაჯილდოებულია ი. გაგარინის მედლით და ჰ. ობერტის 2 მედლით. 

## ხსოვნა
მის პატივსაცემად, მთვარის ერთ-ერთ კრატერს ეწოდა ზენგერი.

## ლიტერატურა
## სქოლიო
კატეგორია:გერმანელი ფიზიკოსები
კატეგორია:რაკეტულ-კოსმოსური სისტემების კონსტრუქტორები
კატეგორია:ბერლინში გარდაცვლილები
გაეროს უშიშროების საბჭოს რეზოლუცია 483

**გაეროს უშიშროების საბჭოს რეზოლუცია 483** მიღებულია 1980 წლის 17 დეკემბერს, რეზოლუციების 425 (1978), 426 (1978), 427 (1978), 434 (1978), 444 (1979), 450 (1979), 459 (1979), 467 (1980) და 474 (1980) გახმოვანებისა და ლიბანში გაერთიანებული ერების ორგანიზაციის დროებითი ძალების (UNIFIL) შესახებ გენერალური მდივნის ანგარიშის განხილვის შემდეგ, საბჭომ აღნიშნა ძალების მუდმივი საჭიროება ისრაელსა და ლიბანს შორის არსებული ვითარების გათვალისწინებით.

რეზოლუციამ UNIFIL-ის მანდატი 1981 წლის 19 ივნისამდე გაახანგრძლივა, დადებითად შეაფასა ძალების მიერ ამ რეგიონში გაწეული სამუშაო,ზოგადი ზავის შეთანხმებასთან და შერეული ზავის კომისიების ხელახლა ამოქმედებასთან დაკავშირებით.

483-ე რეზოლუცია მიღებულია 12 ხმით არცერთის წინააღმდეგ, აღმოსავლეთ გერმანიამ და საბჭოთა კავშირმა თავი შეიკავეს, ხოლო ჩინეთმა მონაწილეობა არ მიიღო.

## რესურსები ინტერნეტში
*[Text of the Resolution at undocs.org](https://undocs.org/S/RES/483(1980))

კატეგორია:გაეროს უშიშროების საბჭოს 1980 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1980 წელი ისრაელში
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1980 წელი ლიბანში
მოლივდოსკეპასტოსის ღვთისმშობლის მონასტერი

250px|მინი
**მოლივდოსკეპასტოსის ღვთისმშობლის მონასტერი** () — ბერძნული მართლმადიდებლური მამათა მონასტერი მოლივდოსკეპასტოსში, კონიცას მახლობლად, ეპირის რეგიონში, საბერძნეთის ჩრდილო-დასავლეთ ნაწილში. 1561 წლის წარწერის თანახმად, მონასტერი VII საუკუნეში დააარსა იმპერატორმა კონსტანტინე პოგონატოსმა (641–668 წწ.), რომელსაც ასევე მიეწერება პოგონიანის სამთავარეპისკოპოსოს დაარსება.

1913 წლის შემდეგ მონასტერი ბერების გარეშე დარჩა, მისი ქონება გაძარცვეს, წმინდა ნივთები და რელიქვიები მოიპარეს. 1943 წელს, როდესაც ნაცისტებმა ეს ტერიტორია დაბომბეს, ის თითქმის მიწასთან გაასწორეს. კელიები და არქივი დაიწვა. 1988 წელს მონასტერი კვლავ დღევანდელმა საძმომ დააკომპლექტა ახლახან წმინდანად შერაცხული წმინდა პაისი მთაწმინდელის ხელმძღვანელობით და გარდაცვლილი მიტროპოლიტის, სებასტიანეს ლოცვა-კურთხევით.

მონასტერში ინახება ღვთისმშობლის „სასწაულმოქმედი“ ხატი. ხატის შექმნის თარიღი უცნობია.

## რესურსები ინტერნეტში
* 
* Holy Monastery of Molyvdoskepastos
* Molyvdoskepastos Monastery
* Molyvdoskepastos
* Monastery of Molyvdoskepastos

კატეგორია:VII საუკუნის ეკლესიები
ჯოგჯას ეროვნული მუზეუმი

მინი|ლოკაცია იოკიატაში
**ჯოგჯას ეროვნული მუზეუმი** () – თანამედროვეობის ხელოვნების მუზეუმი იოკიატაში, ინდონეზიაში. JNM დაარსდა „Yayasan Yogyakarta Seni Nusantara“-ის მენეჯმენტის ქვეშ, JNM-ს შენობის კომპლექსი თავდაპირველად იყო ყოფილი პირველი ინდონეზიის ვიზუალური ხელოვნების სკოლა და ვიზუალური ხელოვნების და დიზაინის ფაკულტეტი, რომელიც მოგვიანებით გახდა ინდონეზიის ხელოვნების ინსტიტუტი, იოგიაკარტა.

## სქოლიო
კატეგორია:ინდონეზიის მუზეუმები
კატეგორია:აზიის მუზეუმები
კატეგორია:აზიის მუზეუმები ქვეყნების მიხედვით
პეკალონგანის ბატიკის მუზეუმი

მინი|გამოფენა პეკალონგანის ბატიკის მუზეუმში, 2015
**პეკალონგანის ბატიკის მუზეუმი** () – ბათიკის მუზეუმი მდებარეობს პეკალონგანში, ცენტრალურ ჯავას პროვინციაში, ინდონეზიაში.

## ისტორია 
მუზეუმის შენობას ადრე პაკელონგანის საკრებულოს ერქვა (1906), რომელიც მდებარეობდა ქალაქის ცენტრში სხვა მნიშვნელოვან კოლონიურ შენობებთან ერთად, როგორიცაა ეკლესია და საფოსტო სამსახური.

## მოწყობილობა 
მუზეუმშია საოფისე სივრცე, ბატიკის მაღაზია, ბიბლიოთეკა და სემინარების ოთახები. ასევე არსებობს სემინარი ბატიკის დამზადების პროცესის შესასწავლად.

## რესურსები ინტერნეტში
*Batik Nyonyas: Three Generations of Art and Entrepreneurship, exhibition at Peranakan Museum in Singapore, ends 31 August 2025

## სქოლიო
კატეგორია:ინდონეზიის მუზეუმები
კატეგორია:აზიის მუზეუმები
კატეგორია:აზიის მუზეუმები ქვეყნების მიხედვით